Jimbo Kuu la Mwanza

Jimbo Kuu la Mwanza (kwa Kilatini "Archidioecesis Mvanzaënsis") ni mojawapo kati ya majimbo 36 ya Kanisa Katoliki nchini Tanzania na kama hayo yote linafuata mapokeo ya Kiroma.

Chini yake kuna kanda ya Kanisa yenye majimbo yafuatayo: Bukoba, Bunda, Geita, Kayanga, Musoma, Rulenge-Ngara na Shinyanga.  

Kanisa Kuu liko jijini Mwanza, na linaitwa la Epifania.

Askofu mkuu wake Yuda Thaddeus Ruwa'ichi, O.F.M.Cap. alihamishiwa Dar es Salaam (21 Juni 2018). Badala yake aliingia Renatus Leonard Nkwande (11 Februari 2019).

Historia
 1880: Kuanzishwa kwa Apostolic Vicariate ya Nyanza kutokana na Apostolic Vicariate ya Central Africa huko Sudan
 1883: Jina kubadilishwa na kuwa Victoria-Nyanza
 10 Aprili 1929: Jina kubadilishwa tena na kuwa Mwanza
 25 Machi 1953: Kupandishwa cheo kuwa dayosisi
 18 Novemba 1987: Kufanywa jimbo kuu la Mwanza

Uongozi
 Maaskofu wakuu 
 Renatus Leonard Nkwande (tangu 11 Februari 2019)
 Yuda Thaddeus Ruwa'ichi O.F.M.Cap. (10 Novemba 2010 - 21 Juni 2018 kuhamishwa)
 Anthony Mayala (tangu 18 Novemba 1987 hadi kifo chake 20 Agosti 2009)
 Maaskofu 
 Renatus Lwamosa Butibubage (15 Januari 1966 – 18 Novemba 1987)
 Joseph Blomjous, M. Afr. (25 Machi 1953 – 15 Oktoba 1965)
 Vicars Apostolic 
 Joseph Blomjous, M. Afr. (25 Juni 1950 – 25 Machi 1953)
 Antoon Oomen, M. Afr. (18 Machi 1929 – 1950)

Takwimu
Baada ya kumegwa (2010) ili kuanzisha jimbo la Bunda, eneo la jimbo lina kilometa mraba 40,000 hivi, ambapo kati ya wakazi 2,600,000, Wakatoliki ni 627,000 (sawa na 24.1%) na wanaunda parokia 27.

Mapadri ni 73, ambao kati yao 41 ni wanajimbo na 32 watawa. Hivyo kwa wastani kila mmojawao anahudumia waamini 8,589.

Jimbo lina pia mabruda 8 na masista 209. 

Viungo vya nje
 Giga-Catholic Information

   katika Baraza la Maaskofu Katoliki Tanzania
 Hati Litteris Apostolicis Nostris, AAS 21 (1929), uk. 623
 Hati Quemadmodum ad Nos, AAS 45 (1953), uk. 705
 Hati Universae Ecclesiae

Mwanza
Jamii:Mwanza
Jamii:Mkoa wa Mwanza